સ્વામીજી એ મહાન હસ્તી છે કે જેમણે આપેલા સોનેરી વાક્યો આજે પણ યુવાઓ માટે આદર્શ છે. તેઓએ યુવાનોને કહ્યુ કે ભગવત ગીતા વાંચવાને બદલે તેઓએ ફુટબૉલની રમત રમવી જોઇએ કારણકે જો તેઓના સ્નાયુ મજબૂત હશે તો જ તેઓ ગીતાજીમાં રહેલા શ્રી કૃષ્ણની વિરાટ પ્રતિભાને જોઇ શકશે અને સમજી શકશે. તેઓએ એ વાત પર પણ ખાસ ભાર મુકેલો કે યુવાનોએ વ્યસનથી દુર રહેવુ જોઇએ જેથી રાષ્ટ્રની યુવા સંપતિનો રાષ્ટ્ર માટે યોગ્ય ઉપયોગ થઇ શકે.